2013 թ. մեր տնտեսական ոլորտում էական փոփոխություններ տեղի չունեցան, եթե, իհարկե, ոչ էական համարենք ընչազուրկների թվի ավելացումը` առանց այդ էլ աղքատության բարձր տոկոս ունեցող երկրի համար: Կամ, օրինակ, գազի ու էլեկտրաէներգիայի գների նկատելի թանկացումը և «ՀայՌուսգազարդի» 20 տոկոս բաժնեմասի հանձնումը ռուսական «Գազպրոմին»: Բայց մեր տնտեսական կյանքի այդպիսի ոչ դրական «վայրիվերումներն» արդեն սովորական են դարձել: